Potjiekoskenners het nou geleentheid om slag te wys | Netwerk24
Potjiekoskenners het nou geleentheid om slag te wys
Dit is weer daardie tyd van die jaar wanneer plaaslike sakeondernemings genooi word om hul potte af te stof en as deel van 'n lekker spanbou-samesyn, asook 'n heerlike bemar­kings­geleentheid, deel te neem aan die jaarlikse potjiekoskompetisie van die Drakenstein-sakekamer.
Vanjaar se kompetisie vind Vrydag 6 Maart op die Voortrekker-terrein plaas wat in Kloofstraat, Paarl, geleë is. Die kompetisie begin om 15:00.
Oudergewoonte sal daar vier kategorieë wees om voor in te skryf: pasta, rooivleis, hoender en seekos.
Daar sal ook vele vermaak vir die hele gesin wees. 'n Kontantkroeg sal ook beskikbaar wees.
Nooi jou vriende om dié aand saam met die sakekamer te geniet en daag ander ondernemings uit om ook potjies te maak.
Elke span en hul aanhangers moet hul eie toerusting soos kampstoele, drinkgoed, messegoed ens. saambring
Die sakekamer vra ook vir enige skenkings vir pryse.
Inskrywings kos R500 per span vir lede en R600 vir nie-lede.
• Vir inskrywings en verdere inligting skakel Francis Niewoudt by 084 404 8995/info@drakensteinsakekamer.co.za.